CELEX: 62014CN0159
Language: sk
Date: 2014-04-04 00:00:00
Title: Vec C-159/14: Návrh na začatie prejudiciálneho konania, ktorý podal Administrativen săd – Varna (Bulharsko) 4. apríla 2014 – „Koela-N“  EOOD/Direktor na Direkcija „Obžalvane i danăčno-osiguritelna praktika“ – Varna pri Centralno upravlenie na Nacionalnata agencija za prichodite

10.6.2014   
            
            
               SK
            
            
               Úradný vestník Európskej únie
            
            
               C 175/29
            
         Návrh na začatie prejudiciálneho konania, ktorý podal Administrativen săd – Varna (Bulharsko) 4. apríla 2014 – „Koela-N“ EOOD/Direktor na Direkcija „Obžalvane i danăčno-osiguritelna praktika“ – Varna pri Centralno upravlenie na Nacionalnata agencija za prichodite
   (Vec C-159/14)
   2014/C 175/36
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Administrativen săd – Varna
   
      Účastníci konania pred vnútroštátnym súdom
   
   
      Žalobkyňa:„Koela-N“ EOOD
   
      Žalovaný: Direktor na Direkcija „Obžalvane i danăčno-osiguritelna praktika“ – Varna pri Centralno upravlenie na Nacionalnata agencija za prichodite
   
      Prejudiciálne otázky
   
   
               1.
            
            
               Má sa článok 14 ods. 1 smernice Rady 2006/112/ES z 28. novembra 2006 o spoločnom systéme dane z pridanej hodnoty (1) vykladať v tom zmysle, že právo nakladať s hmotným majetkom ako majiteľ zahŕňa aj právo prikázať prepravcovi, aby tovar dodal tretej osobe, ktorá sa odlišuje od príjemcu uvedeného na faktúre, a v tomto zmysle predstavuje už samotné prijatie tovaru touto osobou dôkaz o uskutočnených predchádzajúcich dodaniach tovaru?
            
         
               2.
            
            
               Má sa článok 14 ods. 1 smernice Rady 2006/112/ES vykladať v tom zmysle, že skutočnosť, že tovar nie je v skutočnej držbe priameho dodávateľa – nezávisle na tom, či kupujúci tovar získal – znamená, že nie sú splnené podmienky existencie dodania [tovaru] podľa smernice?
            
         
               3.
            
            
               Predstavuje okolnosť, že predchádzajúci dodávatelia v dodávateľskom reťazci neposkytli daňovým orgánom súčinnosť, ako aj chýbajúca prekládka tovaru, objektívne ukazovatele, z ktorých možno odvodiť, že zdaniteľná osoba vedela alebo mala vedieť, že transakcia zakladajúca právo na odpočet dane je súčasťou daňového podvodu?
            
         
      (1)  Ú. v. EÚ L 347, s. 1.